《伏中宿富乐山赏泉》
宋代·洪咨夔

唤舡绝芙蓉，夹道森古柏。
碧天倚熏笼，烈日发芗泽。
清凉奏水观，热恼脱火宅。
石虬漱潺湲，银竹堕格磔。
林密天早昏，岩拥地少窄。
坐久万想定，虚浸一奁白。
萤行露炯炯，蛩语风策策。
胡床笛三弄，所欠可人客。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。